ARROW ผลงานโตต่อเนื่อง แถมปันผลจูงใจแนะซื้อเป้า 17 บาท
ARROW ผลงานโตต่อเนื่อง แถมปันผลจูงใจแนะซื้อเป้า 17 บ.
12 ธ.ค. 2560

บล.คันทรี่ กรุ๊ป ระบุในบทวิเคราะห์วันนี้(12ธ.ค.) ว่า บริษัท แอร์โรว์ ซินดิเคท จำกัด (มหาชน) หรือ ARROW (ซื้อ/มูลค่าเหมาะสม 17 บาท) เริ่มต้นบทวิเคราะห์ด้วยคำแนะนำ “ซื้อ” ผลประกอบการมีโอกาสเติบโตต่อเนื่องใน 2-3 ปีข้างหน้าจากความเป็นผู้นำตลาดท่อร้อยสายไฟฟ้าที่มีส่วนแบ่งตลาดกว่า 60% ในอุตสาหกรรมที่มีการเติบโตสม่ำเสมอ
ขณะเดียวกันการขยายโรงงานด้านผลิตภัณฑ์ท่อ Post-tension และอุปกรณ์ต่อเชื่อม ที่มีอัตรากำไรขั้นต้นสูง จะเป็นปัจจัยเสริมการเติบโตปี 18 ขณะที่ราคาหุ้นปัจจุบันซื้อขายเพียง 13xPE’18E อยู่ในเกณฑ์ต่ำเมื่อเทียบกับการเติบโตของกำไรปีละ 18% และมีปันผลที่จูงใจกว่า 4-5%